open-index/open-wikipedia-markdown huggingface dataset:
Christopher Paolini

**Christopher Paolini** (født 1983) er en amerikansk forfatter. Han er forfatteren av syklusen *[[Arven (bokserie)|Arven]]*.

## Biografi
Paolini ble født 17. november 1983 i det sørlige California, men vokste opp i Paradise Valley i Montana, der han fortsatt bor. Han fikk hjemmeundervisning gjennom hele skolegangen, og han fullførte videregående skole da han var 15 år.

Som 15-åring begynte han på romanen *[[Eragon]]*, og dens fortsettelse, alt satt i den fiktive verdenen Alagesia. Da han var 19 år gammel havnet boka hans på The New York Times' bestselgerliste.

Familien Paolini utga i 2002 *[[Eragon]]* på eget forlag. For å få boken sin kjent, dro Paolini på turné i over 135 skoler og biblioteker i USA. Mens han var på en av sine turneer, besøkte han skolen til stesønnen til Carl Hiaasen. Hiaasen likte denne boken så godt at han fortalte sin forlegger Knopf om boken. Knopf tilbød seg å utgi *Eragon* og resten av syklusen. Etter en ny runde med redigering ble den andre utgaven av *Eragon* utgitt av Alfred A. Knopf i august 2003.

Filmen *[[Eragon (film)|Eragon]]* hadde premiere i desember 2006. Filmen er en fantasy-film som av mange sammenlignes med *[[Harry Potter]]*-serien og *[[Ringenes Herre]]*. Mye av handlingen i både boken og filmen kan også sammenlignes med handlingsforløpet i den første filmen i *Star-Wars*-sagaen; *[[Star Wars Episode IV: Et nytt håp]]*.

## Bibliografi
* *[[Eragon]]* (2002)
* *[[Den eldste]]* (2005)
* *[[Riket (Arven)|Brisingr]]* (2009)
* Arven (november 2011)

## Priser og utmerkelser

## Referanser


## Eksterne lenker
* 
* 
* 
* 
* Videoklipp der Paolini forteller om Eragon
Veksel

En **veksel** er et dokument som utstedes ved en verditransaksjon mellom to parter. Utstederen av vekselen forplikter seg til å betale en oppgitt pengesum til innehaveren innen en oppgitt frist. Veksler er regulert ved *lov om veksler* (vekselloven) av 27. mai 1932. Her heter det at en veksel skal innholde ordet «veksel», utstedelsesdato, vekselsummen, navnet på den som skal betale (trassaten), en angivelse av forfallstida, stedet der betaling skal skje og underskrift av den som utsteder vekselen (trassenten).

Vanligvis er trassat og trassent samme person, og vekselen vedrører dermed bare utsteder og innehaver (*egenveksel* eller *promesse*). En annen type veksel er tratten eller trassert veksel, som vedrører tre personer. Utstederen oppfordrer i den trassaten til å betale den oppgitte summen til innehaveren. En tratte er gyldig først når trassaten har skrevet «akseptert» og navnet sitt på.

Enhver veksel kan overdras til en annen som et verdipapir. En slik overdragelse kalles endossement. Vekselen overdras fra *endossent* til *endossatar*. Dersom ingen endossatar er nevnt, overdras vekselen *in blanco* (blancoendossement). Endossementet skal skrives på vekslen eller på et blad som er heftet til denne (allonge). 

Betalingen av en veksel kan sikres ved at en tredje person (forskjellig fra trassent og trassat) kausjonerer («går i borgen for») hele eller deler av beløpet. Slik kausjon kalles aval.

Vekselen kan forfalle til betaling på en bestemt dag, ved forevisning («ved sikt», a vista), eller en viss tid etter forevisning («etter sikt», a viso).

## Eksterne lenker
* Vekselloven
Tratte

En **tratte** (fra italiensk; latin *trahere*, «trekke») eller **trassert veksel** er en veksel der utstederen (*trassenten*) oppfordrer en annen (*trassaten*) til å betale vekselsummen ved forfall. En tratte er gyldig først når trassaten har skrevet «akseptert» og navnet sitt på.
Roddy Darragon

**Roddy Darragon** (født 31. august 1983) er en fransk langrennsløper. Han deltok i OL 2006 i Torino, hvor han med sin sølvmedalje i sprintøvelsen ble tidenes første franske OL-medaljør i langrenn.

## Meritter
* OLympiske leker
** 2006: Sølv i sprintøvelsen
* Verdenscupen
** 2005: 45.-plass sammenlagt, 24.-plass i sprintcupen
** Beste enkeltresultat i verdenscupen: 4.-plass

### Sammenlagtresultater i verdenscupen i langrenn

## Referanser


## Eksterne lenker
*
Hereward the Wake

**Hereward the Wake** (1000-tallet) skal ha vært en opprører eller adelsmann som kjempet på anglosaksisk side mot den normanniske erobreren Vilheim I under normannernes erobring av England i 1060-årene. 

Han må ses på som en dels legendarisk skikkelse. Det fortelles mange historier om ham, og hva som virkelig er korrekt informasjon er vanskelig å si. Han ses på som en helt som kjempet for de undertrykte.

## Se også
* Normannernes erobring av England
## Referanser
Allonge

**Allonge** er fransk og betyr «forlengelse». Fremmedordet har flere betydninger på norsk:

# En allonge er et stykke papir som heftes til en veksel når den er fullskrevet ved endossementer og avaler.
# Allonge er i fektesporten, og på fransk også i boksing, et støt mot motstanderen. 
# Allonge er også brukt om 1600-tallets overdådige mannsparykker med skuldelange lokker, såkalte allongeparykker.
Karnataka

**Karnataka** (kannada: ಕನಾ೯ಟಕ) (fonetisk: //) er en delstat sydvest i India. I nord grenser den mot Maharashtra, i øst mot Telangana og Andhra Pradesh, i syd mot Tamil Nadu og Kerala og i vest mot Arabiahavet og Goa.

Hovedstad er Karnatakas største by Bangalore. Andre store byer er Mysore, Mangalore, Hubli-Dharwad, Davanagere, Bellary, Hassan, Hospet og Belgaum.

## Referanser


## Eksterne lenker
*
Öppna landskap

**«Öppna landskap»** er en sommersang på svensk fra 1982. Melodi og tekst er skrevet av Ulf Lundell. Den ble utgitt på LP-platen *[[Kär och galen (musikkalbum)|Kär och galen]]* i 1982. og har kommet til å bli én av Lundells mest kjente sanger.
Den har blitt omtalt som «Sveriges uoffisielle nasjonalsang», og enkelte ville på 1980-tallet gjøre den til offisiell svensk nasjonalsang. I likhet med de to versene som synges av «Du gamla, du fria» mangler den også navnet Sverige i teksten. Sangen handler om å bo på et nydelig sted nær sjøen.

Lars August Lundhs (1838–1916) vårsang «Hör hur västanvinden susar» er opprinnelse till Ulf Lundells velkjente sang; de to sangene har omtrent samme innledning.

En coverversjon med Ultima Thule ble utgitt i 1994.

Sangen er også utgitt i en versjon med Curt Haagers på albumet *[[En spännande dag för Josefine (musikkalbum)|En spännande dag för Josefine]]* (1982), med vokal fra tidligere Vikingarna-vokalist Stefan Borsch, samt Simons på albumet *[[Novelty Accordion (album)|Novelty Accordion]]*.

Sangen blir av og til kritisert, fordi den delvis handler om hjemmebrent sprit, da én av tekstlinjene lyder: «Där bränner jag mitt brännvin själv och kryddar med johannesört».

## Norsk versjon
Per Johan Skjærstad har skrevet en norsk tekst. Den bærer tittelen «Åpne landskap».

### Innspilling
*Rita Engebretsen. Utgitt på LP-platen *[[Knallgode låter]]* (Sandy GHLP&nbsp;102) i 1987.

## Listeplassering
Versjonen til Ultima Thule kom på den svenske singlelisten 18. februar 1994, lå der i åtte uker og som nummer fire i én uke.

## Referanser


## Eksterne lenker
* Tekst og noter som PDF
Kalle Øby

**Karl Gunnar «Kalle» Øby** er en norsk skuespiller på teaterscene, film og fjernsyn. Øby ble uteksaminert fra Statens Teaterskole i 1977. Han har også arbeidet som sjømann, sjåfør, kokk og sveiser.

Kalle Øby har vært knyttet til Nationaltheatret i to perioder, først 1977 til 1980, deretter 1990 til 1992. Han har vært ved Hålogaland Teater, Rogaland teater og Den Nationale Scene i Bergen. Våren 2008 spilte han i *Henrik IV* ved Det norske teatret. 

Han ble kjent for et større publikum som tillitsmannen Torbjørn Lindbekk i NRK-serien *[[Offshore (TV-serie)|Offshore]]* (1996). Serien fikk Amandaprisen for Årets underholdningsdrama for fjernsyn. Foruten karrieren på TV, film og teater, har han arbeidet med barneteater i Østfold.

I 2002 mottok han Østfoldmålprisen fordi han i sin karriere svært ofte har brukt østfolddialekten. 

## Filmografi
* *[[Familien Lykke]]* TV-serie, (2020) som Reidar
* *[[Hvaler (dramaserie)|Hvaler]]* TV-serie, (sesong 1 og 2 2008–2010) som pubeier Kjell 
* *[[Kodenavn Hunter]]* TV-serie, (sesong 1 2007) som brannmann
* *[[Hos Martin]]* TV-serie, (2004–2005) som Frank
** «Bestevenner» (2005)  
** «Overraskelsen» (2004)
** «Pappa på prøve» (2004)
** «Du skjønner det bare ikke» (2004)
** «Inntrengeren» (2004)
* *[[Holms]]* (2002–2003) TV-serie, en episode, som Arnt Besserud
* *[[Prinsessen i Eventyrriket]]* (2001) TV
* *[[Fox Grønland]]* (2001) TV-serie, som Trond Olsen
* *[[Tashunga]]* (1996) 
* *Offshore* (1996) TV-serie
* *[[Mot i brøstet]]* TV-serie
** «Episode 10» (februar 1997)
** «På stedet hvil» (1995)
* *I de beste familier* (1994) TV-serie
* *Fredrikssons fabrikk* TV-serie
** «Jackpot» (1993)   
* *[[Fortuna (TV-serie)|Fortuna]]* (1993) TV-serie 
* *[[Buicken - store gutter gråter ikke]]* (1991)  
* *[[Frida - med hjertet i hånden]]* (1991) 
* *[[Nattseilere]]* (1986)  
* *[[Hard asfalt]]* (1986) 
* *[[Blackout (1986 film)|Blackout]]* (1986)  
* *[[Alma (TV-Program)|Alma]]* (1985) (TV)  
* *Jon* (1983) (finsk)
* *[[Martin (film)|Martin]]* (1981)  
* *[[Rallarblod]]* (1979)

## Norske stemmer
* *[[Trolls - Verdensturné]]* (2023) som Kong Peppy
* *[[Monstre på jobb]]* (2021) som Professor Knakk
* *[[Trolls trommer sammen]]* (2020) som Kong Peppy
* *[[Coco (film)]]* (2017) som Onkel Berto og Don Hidalgo
* *[[Trolls]]* (2016) som Kong Peppy
* *[[Oppdrag Dory]]* (2016) som Blobb
* *[[Fly 2: Brann og Redning]]* (2014) som Blyroret
* *[[Monsteruniversitetet]]* (2013) som Professor Knakk
* *[[Rive-Rolf]]* (2012)
* *[[Toy Story 3]]* (2010) som Kalle Kosebjørn
* *[[Den ville låvefesten]]* (2006) som Ben
* *[[Løvenes Konge 3 - Hakuna Matata]]* (2004) som Onkel Max
* *[[Gjengen på taket]]* (2004) som Franke
* *[[Oppdrag Nemo]]* (2003) som Blobb
* *[[Lokomotivet Thomas og vennene hans]]* (sesong 8–17) som fortelleren
* *[[Den vesle bilen Brum]]* (sesong 2) (1994) som fortelleren
* *[[Asterix erobrer Amerika]]* (1994) som Armamix

## Referanser


## Eksterne lenker
*
Endossement

**Endossement** (fransk *en*, «på» og *dos*, «rygg») vil si å overdra (endossere) en veksel eller et annet verdipapir til en annen ved å gi det en påtegning på baksida. Ved endossement overføres alle rettigheter etter vekselen til den nye vekseleier. Endossenten (den som overdrar) innestår overfor alle senere eiere (ettermenn) for vekselens aksept og betaling, med mindre han har tatt forbehold, for eksempel ved å uttrykke *uten ansvar*.

## Referanser
Oljeboring

**Oljeboring** er boring ned i berggrunnen for å lete etter råolje eller gass. Ved funn bores flere hull for å bestemme utstrekningen til et eventuelt oljefelt. Ved beslutning om utbygning og produksjon fra oljefelt bores produksjons-brønner.  

## Leting
Oljespråket deler under- søkelsesbrønnene i to hovedgrupper: Wildcats; leting på nye prospekter, både i nye områder og i kjente områder med oljeaktivitet. Appraisals; brønner som skal videre undersøke og avgrense tidligere funn.

## Pionerbrønner
Blant de såkalte *wildcats* er det noen få som også ligger slik geografisk og geologisk at funn kan åpne helt nye områder for ​olje- og gassutvinning. Gjelder særlig Barentshavet og dypvann i Norskehavet.

## Boremetoder
Ved knuseboring brukes gjerne et trehodet diamant-bit som knuser bergarten til borekaks. Ved å pumpe boreslam ned gjennom borestrengen og ned i bunnen av hullet presses borekaksen opp til boreriggen for analyse. For å unngå at borehullet raser sammen settes foringsrør ned i borehullet. 

Ved turbinboring pumpes boreslammet med høyt trykk ned gjennom borestrengen. Trykket får borekronen til å rotere og dermed knuse bergarten. Denne metoden brukes mye fordi boringen går hurtig i løse formasjoner og fordi borekronen kan festes til et kne-ledd ved retnings-boring. 

Ved kjerneboring roteres nedre del av borestrengen slik at det skjæres ut en hel kjerne av borehullet. Dermed kan både porevæsken og formasjonen analyseres svært grundig.
Ishockey under Vinter-OL 1936

**Ishockey under Vinter-OL 1936** ble arrangert fra 6. til 16. februar. Under Vinter-OL 1936 deltok 15 land i ishockey. Storbritannia vant sitt første olympiske ishockeygull. Det var femte gangen ishockey var olympisk øvelse. Turneringen gjaldt også som det tiende verdensmesterskapet og 21. europamesterskapet i ishockey. Canada hadde frem til nå vunnet fire strake OL-gull og åtte av ni VM-titler i ishockey. 

## Medaljefordeling

## Medaljevinnerne

## Resultater
#### Innledende runde
##### Gruppe A

##### Tabell Gruppe A

##### Gruppe B

##### Tabell Gruppe B

##### Gruppe C

##### Tabell Gruppe C

##### Gruppe D

##### Tabell Gruppe D

### Mellomrunde
#### Gruppe A

#### Tabell Gruppe A

#### Gruppe B

#### Tabell Gruppe B

### Finalerunde
#### Kamper

#### Tabell

### Sluttplassering OL og VM

### Sluttplassering EM

## Eksterne lenker
* 
* Garmisch-Partenkirchen 1936 Ice Hockey Results på olympics.com
* Ice Hockey at the 1936 Winter Olympics på olympedia.org
* Resultater og profilside  på sports-reference.com
2. etappe i Tour de France 2006

## [[Obernai]] – [[Esch-sur-Alzette]] ([[Luxembourg]])
***Etappe:** 2.
***Dato:** 3. juli 
***Lengde:**  228.5&nbsp;km
***Norske resultater:**
:3. Thor Hushovd

## Info
Etappen er den nest lengste etappen i årets ritt (etappe 13 er lengre) og inneholder to tredje og tre fjerdekategori stigninger, men etappen regnes fortsatt for en etappe tilpasset sprinterne.

Det ble en massespurt mot slutten og Thor Hushovd endte på tredjeplass bak Robbie McEwen og Tom Boonen, Hushovd kritiserte i etterkant McEwen som rett før mål endret kurs og delvis hindret Hushovd å gå forbi. Hushovd og McEwen kom så nær hverandre at forhjulet til Hushovd kom inn i McEwens, og den ene foten kom ut av klikkpedalen. Hushovd kom inn til 3 plass med en fot. Hushovd fikk likevel tilbake den gule ledertrøyen etter tidsbonuser fra sprintene på etappen.

## Sprint og klatrepasseringer

### 1. sprint ([[Marimont-lès-Bénestroff]])
Etter 107&nbsp;km

### 2. sprint ([[Holling]])
Etter 168,5&nbsp;km

### 3. sprint ([[Yutz]])
Etter 198,5&nbsp;km

### 1. klatring (Col des Pandours)
Etter 35,5&nbsp;km, kategori 3

### 2. klatring (Col des Pandours)
Etter 50&nbsp;km, kategori 3

### 3. klatring (Côte de Kédange-sur-Kanner)
Etter 187,5&nbsp;km, kategori 4

### 4. klatring (Côte de Kanfen)
Etter 212,5&nbsp;km, kategori 4

### 5. klatring (Côte de Volmerange-les-Mines)
Etter 215&nbsp;km, kategori 4

## Resultater

## Eksterne lenker
* Etappebeskrivelse og recap på cyclingnews.com
Eritreas flagg

**[[Eritrea]]s flagg** ble tatt i bruk 5. desember 1995, og bruker omtrent det samme designet som flagget til *Eritrean People's Liberation Front* (som i 1994 skiftet navn til *People's Front for Democracy and Justice*). 

Flagget domineres av en rød trekant som strekker seg fra venstre til høyre side. Over denne er det en grønn trekant, under en blå. Midt i det røde feltet står en olivengren omgitt av en krans. Den grønne fargen står for landets fruktbarhet, blått representerer havet og den røde fargen står for blodet som har gått tapt i landets kamp for frihet.

## Referanser
Berit Nesheim

**Berit Nesheim** (født 28. januar 1945) er en norsk filmregissør. Hun står bak en rekke spillefilmer og TV-produksjoner. 

Hennes mest kjente film *[[Søndagsengler]]* ble den mest sette filmen i Norge i 1996. Den mottok en rekke priser og ble nominert til Oscar for beste fremmedspråklige film. Nesheim ble tildelt Amandakomiteens ærespris under Amandaprisen 2024.

## Filmografi – Regi
* *[[Skolen (TV-serie)|Skolen]]*  (2004) TV-serie 
* *[[Brigaden (TV-serie)|Brigaden]]*  (2002) TV-serie 
* *[[Soria Moria (TV-serie)|Soria Moria]]*  (2000) TV-serie
* *[[Evas øye]]* (1999) 
* *[[Nr. 13]]*  (1998) TV-serie (4 episoder) 
* *[[Offshore (TV-serie)|Offshore]]*  (1996) TV-serie
* *[[Søndagsengler]]* (1996) 
* *[[Høyere enn himmelen]]* (1993) 
* *[[Frida - med hjertet i hånden]]* (1991) 
* *[[Frida og det urolige hjertet]]* (1990) (TV)
* *[[Frida (TV)|Frida]]* (1989) (TV)
* *[[Tungekysset]]* (1988) (TV)
* *[[Den røde hatten]]* (1987) (TV) novellefilm

## Referanser


## Eksterne lenker
* 
*Om Berit Nesheim i Nordic Women in Film
*Om Berit Nesheim i Store norske leksikon
1. etappe i Tour de France 2006

## [[Strasbourg]] – [[Strasbourg]]
***Etappe:** 1.
***Dato:** 2. juli 
***Lengde:** 184,5 km
***Norske resultater:**
:9. Thor Hushovd

## Info
Etappen var en typisk sprinteretappe med en 4. kategori stigning etter 101 km.

En gruppe på syv syklister brøt ut etter 22 km, i denne gruppen var blant annet Fabian Wegmann som dermed vant klatretrøyen, før de ble tatt igjen av hovedgruppen cirka 30 km før mål. George Hincapie fikk to bonussekunder for tredjeplassen i den siste sprinten og overtok dermed den gule ledertrøyen fra Thor Hushovd, som ble skadet av en tilskuer 50 meter før mål og måtte sy fem sting i overarmen etter målpassering.

## Sprint og klatrepasseringer

### 1. sprint ([[Saverne]])
Etter 53 km

### 2. sprint ([[Plobsheim]])
Etter 137 km

### 3. sprint ([[Kehl]])
Etter 175,5 km

### 1. klatring (Côte de Heiligenstein)
Etter 101,5 km

## Resultater

## Eksterne lenker
* Etappebeskrivelse og recap på cyclingnews.com
Det første slaget ved Ypres

**Det første slaget ved Ypres** var det siste store slaget i det første krigsåret i første verdenskrig. Slaget ved Ypres (nå Ieper) markerte slutten på kappløpet mot havet, hvor de tyske styrkene prøvde å nå de franske kanalbyene Calais og Dunkerque, som var hovedforsyningshavner for den britiske ekspedisjonsstyrken. Bortsett fra en tysk offensiv ved Verdun i 1916 ble det ingen tyske offensiver før våroffensiven i 1918.

Slaget varte fra 19. oktober til 22. november 1914 og mens tyskerne tapte 130&nbsp;000 mann tapte britene 58&nbsp;000 og franskmennene 50&nbsp;000 mann.

## Eksterne lenker
*
Nils Jönsson (Oxenstierna)

**Nils Jönsson [[Oxenstierna]]** (født på begynnelsen av 1390-tallet, senest 1394, død 1450/1451) var svensk riksforstander i 1448. Han var riksråd senest fra 1432, høvedsmann på Borgholm fra 1436, høvedsmann på Stäkeholm fra 1438, høvedsmann på Nyköpingshus fra 1442 til 1448 eller 1449, ridder i 1441 samt riksforstander januar–juni 1448 sammen med sin bror Bengt Jönsson (Oxenstierna). I 1418 ble han tildelt Djursholm, hvor han lot bygge et slott og grunnla et gods.

## Biografi
Oxenstierna tilhørte en svært fremstående adelsfamilie. Hans mor Märta Finvidsdotter (Frössviksätten) var arving i Frössvikfamilien og hans far Jöns Bengtsson Oxenstierna  (død 1396–99) var sønn av og en av arvingene til Ingeborg Nilsdotter i familien som senere tok navnet Sparre. Hun var arving til Ängsö og Salsta. Jöns Bengtsson arvet Frössvik (i Uppland) fra sin mor og Ängsö (i Västmanland) fra sin far.  Hans bror, Bengt Jönsson Oxenstierna, ble far til Jöns Bengtsson (Oxenstierna), erkebiskop i Uppsala 1417–1467.

I 1418 overtok han en øy hvor han grunnla Djursholm-godset. Det ble senere i det 15. århundre utbygd til *Djursholms slott*, men fikk ikke sin nåværende utforming før i det 17. århundre.

Han fikk ikke mannlige arvinger i sine to første ekteskap. I sitt tredje ekteskap med Katarina Karlsdotter fikk han flere barn hvorav alle døde barnløse. Hans arving Erik Nilsson Oxenstierna døde barnløs i 1470.

Tre av Oxenstiernas døtre giftet seg med adelsmenn i Vasafamilien. Datteren Kerstin giftet seg med Nils av Hjulsta og representerte kontinuitet i familien. Flere av eiendommene gikk over til andre etterkommere gjennom svigersønner og svigerdøtre.

### Giftermål
# Kristina Ivarsdotter (Ivar Nilssons ætt).
# Kristina Petersdotter (Peter Finvidssons ætt).
# Katarina Karlsdotter (Sture, gumsehuvudsætten).

## Referanser
Ishockey under Vinter-OL 1968

**Ishockey under Vinter-OL 1968** ble arrangert fra 6.til 17. februar. Under Vinter-OL 1968 vant Sovjetunionen sitt tredje olympiske ishockeygull. De ble også verdensmestere for åttende gang da turneringen også var det 35. ishockey-verdensmesterskapet og det 46. europamesterskapet som ble arrangert. Kampene ble spilt i Grenoble.

## Medaljefordeling

## Medaljevinnere

## Resultater
### Kamper

### Tabell

### Plasseringer i VM

### Plasseringer i EM

## Toppscorere

## Referanser


## Eksterne lenker
* 
* Grenoble 1968 Ice Hockey Results på olympics.com
* Ice Hockey at the 1968 Winter Olympics på olympedia.org
Ishockey under Vinter-OL 1972

**Ishockey under Vinter-OL 1932** ble arrangert fra 4. til 13. februar. Under Vinter-OL 1972 vant Sovjetunionen vant sitt fjerde olympiske ishockeygull. Det var første gang den olympiske ishockeyturneringen ikke også gjaldt som verdensmesterskapet i ishockey.

## Medaljefordeling

## Medaljevinnere

## Resultater
### Kvalifiseringsrunde
Sovjetunionen var som regjerende olympiske mestre i ishockey direktekvalifisert for A-gruppen. Det ble spilt en innledende runde der vinnerne gikk til A-gruppespill om plassene 1-6 og de tapende lagene til B-gruppen som spilte om plassene 7-11. 
*3. februar
** **Tsjekkoslovakia** - Japan 8 - 2
** **Sverige** - Jugoslavia 8 - 1
** **Finland** - Norge 13 - 1
** **Polen** - Vest-Tyskland 4 - 0
** **USA** - Sveits 5 - 3
### A-gruppen
*5. februar
**Sverige - USA 5 - 1
**Tsjekkoslovakia - Polen 14 - 1
**Sovjetunionen - Finland 9 - 3 

*7. februar
**Sovjetunionen - Sverige 3 - 3
**USA - Tsjekkoslovakia 5 - 1
**Finland - Polen 5 - 1 

*8. februar
**Tsjekkoslovakia - Finland 7 -1
**Sverige - Polen 5 - 3
**Sovjetunionen - USA 7 - 2

*10. februar
**Sovjetunionen - Polen 9 - 3
**Tsjekkoslovakia - Sverige 2 -1
**USA - Finland 4 - 1

*12. februar
**USA - Polen 6 - 1

*13. februar
**Finland - Sverige 4 - 3
**Sovjetunionen - Tsjekkoslovakia 5 - 2

### Tabell

;Fotnoter

### Plasseringer

## Toppscorere

## Eksterne lenker
* 
* Sapporo 1972 Ice Hockey Results på olympics.com
* Ice Hockey at the 1972 Winter Olympics på olympedia.org
* Resultater og profilside  på sports-reference.com
Ishockey under Vinter-OL 1976

**Ishockey under Vinter-OL 1976** ble arrangert fra 2. til 14. februar. Under Vinter-OL 1976 ble ishockeyturneringen spilt i Olympiahalle i Innsbruck i Østerrike. Tolv nasjoner deltok i turneringen: i den første runden. Vinnerne kvalifiserte seg til medaljerunden (Gruppe A), mens taperne skulle spille en plasseringsrunde (Gruppe B).

Sovjetunionen var regjerende olympiske mestre, og forsvarte gullmedaljen etter å ha slått rivalen Tsjekkoslovakia 4−3 i den siste kampen. Sovjetunionen vant dermed sitt femte olympiske ishockeygull, mens Tsjekkoslovakia igjen vant sølv. Vest-Tyskland vant på overraskende vis bronsemedaljen, og ble dermed en olympisk medaljør for første gang siden 1932.

## Medaljefordeling

## Medaljevinnere

## Resultater
## Kvalifisering
Kvalifiseringen fant sted i forbindelse med ishockey-VM 1974 hvor de beste 12 nasjonene (A-puljen og de seks beste i B-puljen) var direkte kvalifisert til turneringen. Østerrike, som var kvalifisert som vertsnasjon, var direkte kvalifisert som vertsnasjon. Canada hadde trukket seg fra alle internasjonale ishockeyturneringer i protest mot IOCs forbud mot å bruke profesjonelle spillere fra blant andre National Hockey League (NHL) World Hockey Association (WHA). Sverige, som også hadde flere spillere i NHL og WHA, følte at de ikke lenger kunne leve opp til amatørreglene, og trakk seg også fra OL-turneringen. Øst-Tyskland takket også nei til deltakelse, hvoretter nylig opprykkede B-nasjon Norge ble spurt om å delta. Norges olympiske komités plenum valgte dog den 13. august 1975 å takke nei til deltagelse med begrunnelsen av at de førte en «en strengere linje» som gjelder «mindre idretter hvor det deltar 12-15 nasjoner».

## Første runde
:Alle tider er lokale (UTC+2).

----

## Medaljerunde (Gruppe A)

:Alle tider er lokale (UTC+2).

----

----

**NB: Tsjekkoslovakia vant kampen over Polen med 7-1, men [[Frantisek Pospíšil]] det tsjekkoslovakiske laget (som slet med [[influensa]]) avla positiv dopingprøve for [[kodein]], dette førte til at resultat i kampen ble omgjort til 1-0 til Polen, men Polen fikk ikke noen poeng.*

----

----

## Plasseringsrunde (Gruppe B)

### Tabell

:Alle tider er lokale (UTC+2).

----

----

----

----

## Sluttresultater

Turneringens sluttresultater:



## Statistikk
### Toppscorere

Referanse: eliteprospects.com
#### Hat-tricks

## Referanser


## Kilder
* Bárta, Pavel: *Velké okamžiky ledního hokeje 2*. Flétna 2007.
* Gut, Karel; Prchal, Jaroslav: *100 let českého hokeje*. AS press 2008.
* Jenšík, Miloslav: *Kronika českého hokeje*. Olympia 2001.
* Pacina, Václav; Gut, Karel: *Malá encyklopedie ledního hokeje*. Olympia 1986.
* Procházka, Karel: *Zimní olympijské hry*. Olympia 1982.
* Vlk, Gustav; Gut, Karel: *Zlatá kniha ledního hokeje*. Olympia 1978.

## Eksterne lenker
* 
* Innsbruck 1976 Ice Hockey Results på olympics.com
* Ice Hockey at the 1976 Winter Olympics på olympedia.org
* Ishockey-VM 1996 Gruppe B på Hockey Archives **(fransk)**
* Ishockey-VM 1996 Gruppe B på SFRP's Hockey Archive **(engelsk)**
Oslosenteret

**Oslosenteret** er en norsk stiftelse der personer med erfaring og kompetanse i internasjonale spørsmål kan samarbeide for fred og menneskerettigheter. Stiftelsen ble etablert 31. august 2006. Senterets arbeid har fra starten vært knyttet særlig til tre hovedområder: menneskerettigheter, demokratiutvikling og interreligiøs og interkulturell dialog.

Initiativtager og leder er tidligere statsminister Kjell Magne Bondevik. 

Som styreleder fikk Bondevik med seg forhenværende statsminister og stortingspresident Thorbjørn Jagland (Ap). Finlands tidligere president Tarja Halonen var også med i styret. Einar Steensnæs, tidligere statsråd i Bondeviks regjering og stortingsrepresentant for KrF, er senterets direktør. Også andre av Bondeviks tidligere medarbeidere er tilknyttet senteret. Arbeidet består hovedsakelig gjennom kontakt og dialog med beslutningstakere, organisasjoner og premissgivere i Norge og internasjonalt. 

Senteret fikk en rekke støttespillere innen næringslivet ved oppstart. Økonomisk støtte gis uten andre forbehold enn de som følger av Oslosenterets statutter og god regnskapspraksis. Finansieringen av Oslosenteret, med betydelige pengegaver fra næringslivet stilt til disposisjon for senteret rett etter Bondeviks avgang som statsminister, har møtt kritikk fra enkelte hold. I 2021 ble det avslørt underslag ved senteret. Overføringer i 2021 fra organisasjonen Muslim World League, som har bånd til det saudiarabiske regimet var omstridt både internt og eksternt.. 

I mars 2012 ble det kjent at Mulla Krekar hadde drapstruet Kjell Magne Bondevik, og media knyttet dette til lederstillingen ved Oslosenteret

I forbindelse med Oslosenterets tiårsjubileum i 2016 endret senteret sitt navn fra *Oslosenteret for fred og menneskerettigheter* til kun *Oslosenteret*.

I oktober 2022 ble det kjent at Oslosenteret planlegger å flytte til Nairobi i Kenya, og fortsatt hete Oslosenteret. Kjell Magne Bondevik vil gradvis trekke seg ut av ledelsen. Høsten 2023 var det ifølge Dagsavisen kun Bondevik som fortsatt jobbet i Oslo, mens det var 8 ansatte (derav 2 norske)  knyttet til deres kontor i Kenya.

## Referanser


## Eksterne lenker
*
Ishockey under Vinter-OL 1998

**Ishockey under Vinter-OL 1998** ble arrangert fra 7. til 22. februar 1998 på Big Hat og Aqua Wing Arena i Nagano. Det ble spilt to turneringer; én for menn og én for kvinner. Sverige var regjerende olympiske mestre i herreklassen. 

For første gang noensinne friga verdens største profesjonelle ishockeyliga, National Hockey League (NHL) sine spillere til å delta i OL. Ligaen avholdt en 17-dager lang pause for å akkomodere OL og la alle deres spillere konkurrere i turneringen. På grunn av dette ble turneringen omtalt som «århundrets turnering» og «drømmelagsturnering». Samtidig kom ishockey for kvinner med med i OL-programmet for første gang.

Tsjekkia vant sitt første OL-gull i ishockey etter at de beseiret Russland 1–0 i herrefinalen. I kvinnenes finale ble USA olympiske mestere for første gang etter å ha beseiret Canada 3–1.

## Spilleprogram

## Medaljefordeling

## Medaljevinnere
### Menn

### Kvinner

## Kvalifisering
### Oppsummering
**Kvalifiserte nasjoner*

### Menn

Fjorten lag var kvalifisert til ishockeyturneringen. Canada, Finland, Russland, Sverige, Tsjekkia og USA var som de seks beste lagene ved ishockey-VM 1995 automatisk kvalifisert til turneringen og gikk dermed direkte til første runde. Den innledende runden bestod av landene rankert nummer 7 og 8 (Frankrike og Italia), vertsnasjonen Japan samt fem andre land (Belarus, Kasakhstan, Slovakia, Tyskland og Østerrike) som hadde kvalifisert seg gjennom en serie av kvalifiseringsturneringer.

### Kvinner
Seks lag var kvalifisert til ishockeyturneringen. Canada, Finland, Kina, Sverige og USA var som de fem beste lagene ved Ishockey-VM 1997 kvalifisert til turneringen sammen med vertsnasjonen Japan.

## Referanser


## Eksterne lenker
* 
* Nagano 1998 Ice Hockey Results på olympics.com
* Ice Hockey at the 1998 Winter Olympics på olympedia.org
* Resultater og profilside  på sports-reference.com
WNBC

**WNBC**, kanal 4, er en tv-stasjon i New York City, eid og drevet av NBCUniversal. Bokstavene *WNBC* har ingen betydning, men reflekterer det amerikanske systemet for identifisering av kringkastingsstasjoner. Systemet går ut på at stasjoner øst for Mississippi-elven blir tildelt bokstaven *W*, og stasjoner vest for elven blir tildelt bokstaven *K* (f.eks. er KNBC NBCs flaggskip på vestkysten).

WNBC ligger på kanal 4 i New York Citys kringkastingsnett, og blir derfor oftest markedsført som *NBC 4 New York* eller *News 4 New York*. Stasjonen er et flaggskip i NBC-nettverket, og i områder på den amerikanske østkysten der det ikke finnes andre NBC-stasjoner, vil man motta WNBC.

I tillegg til NBCs nettverksprogrammer, sender WNBC som oftest lokale nyheter, bl.a. morgenprogrammet *Today in New York*.

## Eksterne lenker
*
Kenyas flagg

**[[Kenya]]s flagg** ble første gang heist 12. desember 1963. Det er basert på flagget til *[[Kenya African National Union]]* (KANU) som styrte Kenya i nesten 40 år etter løsrivelsen fra Storbritannia. Partiet har svart, rødt og grønt som sine farger. Fargene symboliserer svart flertall, rødt for blod spilt i kampen for frihet og grønt for naturlig velstand. De hvite skillelinjene symboliserer fred. Midt på flagget er det tradisjonelle masaiskjoldet foran to kryssede spyd, som symboliserer forsvaret av alle tingene nevnt ovenfor. 

Flagget er i forholdet 2:3 og benyttes som nasjonalflagg, handelsflagg og statsflagg. 

## Orlogsflagg

Kenyas orlogsflagget er basert på britiske flaggtradisjoner. Flaggduken er hvit og nasjonalflagget er plassert i kantonen. Til forskjell fra de egentlige white ensign har flagget ikke rødt kors. Et rødt anker er plassert i flaggets frie ende.

## Referanser
Al Bundy

**Al Bundy** er en oppdiktet person fra den amerikanske fjernsynsserien Våre verste år/Bundy, spilt av Ed O'Neill. 
Han er gift med kona Peggy (Katey Sagal) og har barna Budrick "Bud" Franklin (David Faustino) og Kelly (Christina Applegate).
Al Bundy er en skoselger i butikken "Gary's Shoes & Accessories for Today's Woman" i "New Market Mall". Vanligvis går han i en blå skjorte og grå bukser. 

Han hater damer som plager han stort sett hele dagen, spesielt hans kone Peggy og overvektige damer i skobutikken, noe som bekreftes ved en av hans mest kjente åpningslinjer når han kommer inn døren: "a fat woman came into the shoe store...". Han hater også sin kones familie, og franskmenn. Det han hater mest er å ha sex med Peggy, men han har aldri bedratt henne. 

Han liker øl, å putte sin høyre hånd ned i bukselinningen og så se på sport på fjernsyn. Toalettbesøkene hans er som regel veldig lange, og han snakker ofte om hans livs høydepunkt, et high school amerikansk fotballmesterskap hvor han skåret fire touchdowns i løpet av en kamp. Hobbyen hans er bowling, han dusjer sjelden, lyver og nekter å gi noen en klem. Han spiser sjelden, siden hans kone stort sett ikke lager mat. Hvis han synes det er nødvendig gir han kjærestene til Kelly juling. Hans favorittblad er "Big'Uns".

## Referanser

## Eksterne lenker
* Seriens offisielle hjemmeside <span style="font-size: 0.95em; font-weight: bold; color:#555;">(engelsk)</span>
Vekselobligasjon

En **vekselobligasjon** er et omsettelig gjeldsbrev (omsetningsgjeldsbrev) som brukes ved kortvarige lån i bank (3-6 måneder). Det er vanlig at ikke hele det pålydende beløpet betales på forfallsdagen, men at det betales et avdrag og at debitor gir en ny obligasjon på restbeløpet med samme forfallstid som den forrige. Vanligvis krever banken kausjonister for å utstede et vekselobligasjonslån.
Øybuss

**A/L Øybuss**, senere **Rutebilene Øybuss AS**, var et rutebilselskap som hadde passasjertrafikk mellom Tønsberg, Nøtterøy og Tjøme i Vestfold fra 1941 til 1996.

## Historie
Rutebiltrafikken på Tjøme og Nøtterøy begynte i 1913 med den første rutebilforbindelsen på strekningen Kjøpmannskjær-Tønsberg. Noen år seinere Torød- Tønsberg og Tenvik-Tønsberg. 

I  1941 slo rutebilene på øyene seg sammen til busselskapet *Rutebilene, Nøtterøy-Tjøme A/L Øybuss*. Andelslaget bestod av elleve andelshavere som drev med buss, ferje og godstrafikk på Nøtterøy, Tjøme og Hvasser. Selskapet hadde 23 biler, tre garasjer og to ferjer. Øybuss trafikkerte øyene fram til 1996 da selskapet ble kjøpt opp av Norgesbuss, som samtidig også overtok Tønsberg-selskapet Rutebilene Farmand. Rutebilstasjonen for Øybuss i Tønsberg lå først i Storgata, der Vestfold fylkesbibliotek ligger i dag, seinere på tomta der Oseberg Kulturhus ble oppført i 2002. 

Flere av bussene til Øybuss var levert av Vestfold Bil & Karosseri (VBK) i Horten.

Mellom 2010 og 2013 opererte det også et rent turbusselskap på Nøtterøy under navnet *Øybuss AS*.

## Litteratur
* 

## Eksterne lenker
* Nedlastbart dokument om kollektivtrafikken i Vestfold
* To bilder fra Øybuss-stasjonen i 1940-åra
Opposisjonspolitiker

En **opposisjonspolitiker** er vanligvis en politiker som ikke tilhører regjeringspartiene, altså som ikke er i *posisjon*.

Opposisjonspolitiker er de politikere som er i mindretall og derved ikke styrer; enten det er Storting, Fylkesting eller Kommunestyre. Mindretallet kan være i form av ett parti eller flere samarbeidende partier.  
En opposisjonspolitiker kan stille spørsmål, som ikke står på sakskartet ved et f.eks. kommunestyre, gjennom å innlevere en interpellasjon. En interpellasjon skal være kortfattet med klare spørsmål om sak. 
## Se også
* Politiker
* Regjering
Erik Håker

**Erik Håker** (født 1952) er en norsk tidligere alpinist. Han var den første norske alpinisten som vant et verdenscuprenn i alpint. Han representerte klubben Oppdal IL.

Håker gjorde seg internasjonalt bemerket allerede som 17-åring, da han under VM 1970 kom på 10.-plass i storslalåm og 13.-plass i utfor. Gjennombruddet i verdenseliten kom i sesongen 1971/72. Etter en svak sesongstart med  33.-plass i det første utforrennet i St. Moritz, vant han fire dager senere storslalåmrennet i Val-d’Isère med bestetid i begge omgangene. Dermed ble han den første, norske utøver som oppnådde en verdenscupseier.

Under OL 1972 i Sapporo kom Håker på 5.-plass i utfor. Han ledet storslalåmrennet etter første omgang. Ifølge datidens regler skulle han dermed starte som førstemann dagen etter – ikke fordi han ledet, men fordi han var siste startende (altså nr. 15) i pulje 1. Etter 53 sekunder, midt i bratthenget, kjørte han ut. Gullmedaljen gikk til italieneren Gustav Thöni. Håker deltok også i 1976 i Innsbruck og i 1980 i Lake Placid.

Håker var i verdenseliten i storslalåm og utfor gjennom store deler av 1970-tallet, og oppnådde totalt 20 pallplasseringer. Han kom på 5.-plass sammenlagt i verdenscupen sesongen 1974/75. I 1978 ble han tildelt Olavstatuetten og i 1979 Holmenkollmedaljen.

Håker vant 11 NM-gull i perioden 1970-1981 i disiplinene utfor, storslalåm, slalåm og kombinasjon.

## Verdenscupseire

## Litteratur
* 

## Referanser


## Eksterne lenker
*
Bengt Jönsson (Oxenstierna)

**Bengt Jönsson Oxenstierna** (født på begynnelsen av 1390-tallet (senest 1393), var myndig 1409, død 1450) var en svensk riksforstander. Han var sønn av Jöns Bengtsson (Oxenstierna) og Märta Finvidsdotter (Frössviksætten).

Bengt Jönsson ble herradshøvding i Tierp 1426, riksråd i 1437 eller 1438, lagmann i Uppland 1439 eller 1440, ridder i 1441, var rikshovmester 1441–1448 og riksforstander i januar–juni 1448 sammen med sin bror Nils Jönsson (Oxenstierna).

Bengt Jönssons setesgård var Salsta i Norunda sogn, Uppland. Han ga store donasjoner til Tensta kirke og finnes derfor avbildet på kirkeveggen i form av et såkalt donatorsportrett, i likhet med resten av kirkens malerier er det malt av Johannes Rosenrod.

Han giftet seg i 1416 med Kristina Kristiernsdotter (Vasa) som døde i begynnelsen av 1430-tallet samt 1437 med Märta Lydekadotter (Stralendorp). Han var far til erkebiskop Jöns Bengtsson (Oxenstierna), Kristiern Bengtsson, Arvid Bengtsson og David Bengtsson.

## Referanser
Rutebil

En **rutebil** er en norsk betegnelse på en buss eller lastebil – eller en mellomting av disse to, som for eksempel en kombibuss – som går i rutetrafikk på en gitt veistrekning. Begrepet har etter hvert gått ut av bruk, etter som buss- og lastebilbransjen er betydelig mer separert enn tidligere. Opprinnelig var det de samme selskapene som stod for all nyttetrafikk på vei i et gitt område.

I Norge har det eksistert over 1000 rutebilselskaper og nær 300 fabrikker som bygget rutebilkarosserier.

## Interesseforening
I 1983 ble Rutebilhistorisk Forening stiftet i Bergen. Etter hvert ble det dannet lokalavdelinger av foreningen flere steder i landet. Foreningens formål er å bevare historien om rutebilvirksomheten i Norge, og å ta vare på de gjenværende veteranbussene som finnes.

## Se også

* Norsk rutebilhistorie
* Norges rutebileieres forbund
* Rutebilhistorisk Forening

## Referanser
Å se en båt med seil

***Å se en båt med seil*** er en norsk kortfilm fra 2000. Regien er ved Anja Breien, hun har også skrevet manus sammen med Yrjan Svarva. Rollene spilles av Henrik André Skogstad og Sylfest Storlien. Sjefsfotograf på produksjonen var Sten Holmberg. Pål Morten Hverven hadde ansvaret for spesialeffekter.

Filmen vant i kortfilmprisen ved Berlin International Film Festival i 2001 og kortfilmprisen ved Toronto Short Film Festival samme år.

## Eksterne lenker
*
Gateartist

En **gateartist** er en som opptrer på offentlige plasser for å underholde folk, i ønske om at de betaler etterpå. Mange regner å opptre på gaten som den laveste trinnet på stigen eller gressrøttene på underholdningsbransjen. 

En gateopptreden kan består av alt som folk finner underholdende. Gateartister kan spille musikk, klovne, blåse ballonger, gjøre komikk, danse, sjonglere, gjøre akrobatikk, sluke ild, trylle, spille gateteater, gatekunst (tegne eller male, osv) lese fremtiden, opptre med dikt og tekster, mime eller simpelthen stå som en levende statue.

Det er flere forskjellige grunnvarianter av gateopptreden. Noen søker å skape en sirkel av publikum som samler seg rundt dem. Disse forestillingene har oftest en tydelig begynnelse og slutt. Disse er ofte gjort av magikere, komiker, akrobater og sjonglører.

Det har vært opptreden på offentlige plasser for tips i alle større kulturer, tilbake til antikken.

## Gateopptreden og loven

De fleste steder kan brukes til å opptre, fortau, parker, gågater, markedsplasser. Blant gateartistenes uskrevne regler, er det viktig at de ikke stopper flyten for fotgjengerene, stenger innganger eller utganger, eller gjør handlinger som bringer publikum i fare.

Noen steder krever tillatelse for å bruke forsterker, eller det er begrensninger på volumet. Noen steder krever en tillatelse for å opptre.

## Gateartistplasser

Populære steder er som oftest offentlige plasser med store mengder fotgjenger, høy synlighet og lav bakgrunnstøy eller forstyrrelse. 

## Eksterne lenker

* Gata som arbeidsplass. Masteroppgave av Camilla Lied
Kristin Kajander

**Kristin Kajander** (født 1959) er en norsk skuespiller. Hun har hatt tilknytning til Nationaltheatret fra 1992 til 2003, hvor hun har deltatt i seks oppsetninger. Hun har hatt filmroller i TV-serier og flere filmroller. Hun  har også medvirket på Kjøtts låt «Kald feber» som ble utgitt på albumet *[[Op (album)|Op]].*

## Filmografi
* *[[Mors lille Ole]]* (2003)  
* *[[Jeg er Dina]]*  (2002) 
* *[[Tiden før Tim]]*  (2002) TV-serie 
* *Nini*   TV-serie
* *Fox Grønland*  
* --- – Episode #1.2 (2001) TV-episode  
* *[[Ballen i øyet]]* (2000)  
* *[[Evas øye]]* (1999)  
* *Blodsbånd*  (1998)   TV-serie
* *[[Gåten Knut Hamsun]]* (1996) 
* *[[Asylet (TV-serie)|Asylet ]]* (1995-1998) 
* *[[Brun bitter]]* (1988) 
* *[[Hard asfalt]]* (1986)

## Referanser


## Eksterne lenker
*
Inger Bjørnbakken

**Inger Bjørnbakken**, senere **Weimer**, (født 28. desember 1933 i Bærum, død 13. februar 2021) var en norsk alpinist som representerte Bærums skiklub. Hun ble verdensmester i slalåm under VM i alpint 1958 i Bad Gastein.

Bjørnbakken ble den første kvinnen som mottok Morgenbladets gullmedalje og Sportsjournalistenes statuett for sin VM-prestasjon i 1958. Bjørnbakken deltok under vinter-OL for Norge i 1956 i Cortina d'Ampezzo, der hun kom på sjetteplass i slalåmrennet og på 14.-plass i storslalåm, og i 1960 i Squaw Valley med 14.-plass i slalåm og 20.-plass i storslalåm.

Bjørnbakken vant Holmenkollen Kandahar sju ganger, hvorav fire slalåmseire fra 1955 til 1958. Hun ble tildelt Holmenkollmedaljen i 1958, sammen med Håkon Brusveen.

## Meritter
**VM-medaljer**
* 1958: Gull – Slalåm

**Norske mesterskap**
* Slalåm – 3: 1956, 1957 og 1959
* Storslalåm – 2: 1958 og 1959
* Utfor – 1: 1958
* Kombinasjonen – 2: 1958 og 1959

## Referanser


## Eksterne lenker
* 
*
Maskulinitet

**Maskulinitet** omfatter kulturelt sett trekk som blir tilordnet det mannlige og mandige i forskjellige sammenhenger. Maskulinitet er noen ganger brukt som synonym for manndom. Antonymet til maskulinitet er femininitet. 

## Maskulin
Ordet *maskulinitet* vil si «det å være maskulin». *Maskulin* er lånt fra fransk og avledet av det latinske *mas* som betyr «hankjønnsvesen». Ordet *maskulin* kan vise til:
* Egenskapen av å biologisk være en mann, det vil si av hankjønn
* Kjønnsrolle eller oppførsel som tradisjonelt blir forbundet med menn.
* Grammatisk hankjønn, *maskulinum*, en bøyningsklasse i språkvitenskapen av substantiv, adjektiv og pronomen. Hankjønnsord er ofte utledet av kjønnsrolleassosiasjoner.

## Maskuline kjønnsroller
Maskulinitet er et mål på i hvilken grad en kjønnsrolle utfylles av menn. Trekk som ofte blir forbundet med maskulinitet, har sine røtter i nedarvede anlegg, men blir støttet, påvirket og ofte forsterket av strukturer i kulturen, samfunnet eller en sosial gruppe. Mens maskulinitet kan bety forskjellige ting i forskjellige kulturer, har den svært sammenfallende aspekter i sin definisjon på tvers av kulturer. Det mest åpenbare eksemplet på dette er tanken om at mannens maskulinitet blir mindre hvis han oppfører seg «kvinnelig». Noen ganger benytter fagfolk innen kjønnsforskning uttrykket «hegemonisk maskulinitet» for å skille den mest dominerende formen for maskulinitet fra andre varianter. På midten av 1900-tallet kunne for eksempel John Wayne stå for en type maskulinitet, mens Albert Einstein godt kunne bli oppfattet som maskulin, om ikke på en hegemonisk måte.

## Kilder
*
Borghild Niskin

**Borghild Solveig Niskin (Hansen-)** (født 19. februar 1924 i Hole, død 18. januar 2013) var en norsk alpinist. Niskin hadde 17 NM-titler, og deltok i tre olympiske vinterleker.

Hun debuterte i olympisk sammenheng under OL 1948 i St. Moritz, hvor hun sammen med Laila Schou Nilsen utgjorde Norges damelag. Hun oppnådde sin beste plassering i slalåm (19.-plass). Langt bedre gikk det fire år senere, under OL 1952 på hjemmebane i Oslo. Hun ble beste norske deltaker med sjetteplass i storslalåm og ellevteplass i slalåmrennet.

Hun fulgte opp med nye gode resultater under OL 1956 i sin tredje OL-deltakelse i Cortina d'Ampezzo. Med åtte tidels sekunder opp til bronsevinneren Dorothea Hochleitner ble hun nummer 7 i storslalåm. Hun ble nummer fem i kombinasjonsøvelsen, som bare talte som VM-øvelse.

For disse prestasjonene ble hun som første kvinne i historien tildelt Holmenkollmedaljen i 1956 (sammen med Arnfinn Bergmann og Arne Hoel).

## Referanser


## Eksterne lenker
* 
*  Skiforeningens prisvinnerliste over Holmenkollmedaljen i PDF-format
Mikkey Dee

**Mikkey Dee** (født **Michael Delaouglou** 31. oktober 1963 i Göteborg, Sverige) er en gresk-svensk heavy metal-trommeslager. 

Han spilte trommer for Motörhead fra 1992 til 2015, etter å ha blitt spurt av Lemmy Kilmister om å bli med i bandet siden 1986. Tidligere har han spilt trommer for King Diamond, hvor han var medlem i perioden 1985&ndash;1989. Mikkey Dee har også spilt trommer for Dokken og Geisha og gjestet Helloween. På fritiden spiller han ishockey.

Mikkey Dee har uttalt at det å spille trommer for Motörhead er noe av det vanskeligste han har gjort. Han er kjent for å være en meget god trommeslager, men sier selv at å spille trommer i Motörhead handlet ikke om å lage kompliserte og tekniske låter, men at det ble forventet at hver og en sang skulle være unik samtidig som de skulle bevare «Motörhead-lyden».

Mikkey Dee ble i 2016 med i Scorpions.

## Referanser


## Eksterne lenker
* 
* 
*
Guvernementet Port Said

**Bur Sa'id** (arabisk: **محافظة بور سعيد **) er en region nord i Egypt. Dens hovedstad er Port Said.

## Kilder
* Governorates of Egypt statoids.com

## Eksterne lenker
*
Epidemic

***Epidemic*** er en dansk drama-skrekkfilm fra 1987 regissert av Lars von Trier. Hovedrollene spilles av Trier og Niels Vørsel som seg selv. Den er en av regissøren Lars von Triers tidligste langfilmer, og er del to i Triers Europa-trilogi (der de to andre er *[[Forbrytelsens element]]* og *[[Europa (film)|Europa]]*).

## Handling
Filmens handling er difus og vanskelig å forklare. I all hovedsak er det en metafilm om to manusforfattere (spilt av Trier og Niels Vørsel, som faktisk også er manusforfattere i den eksisterende filmen). Handlingen foregår over fem dager. I løpet av den første dagen mister hovedpersonene, manusforfattere Lars og Niels det eneste eksemplaret av et film-manus. De begynner å skrive på et nytt manus om en epidemi: Utbruddet av en pest-lignende sykdom. 

Hovedpersonen i dette manuset er en doktor, Dr. Mesmer, som forsøker å hjelpe folk mot utbruddet av sykdommen på landsbygda. Men i løpet av de neste par dagene virker det som handlingen i manuset blir mer og mer virkelige, når en lignende sykdom begynner å spre seg. Samtidig havner de to manus-forfatterne i en rekke enkelt-situasjoner, mens vi ser parallelle klipp fra den planlagte filmen deres.

## Referanser


## Eksterne lenker
*
Guvernementet Damietta

**Dimyat** (arabisk: **دمياط **) er et guvernement, eller provins, nord i Egypt. Dens hovedstad er Damietta.

Guvernementet er kjent for sin guava, særlig den som dyrkes på markene rundt landsbyene Senaneyya og Kafr El-Battikh. Det er også kjent for sine palmetrær som dekker kyststripen fra Ras El Bar i øst til Gamasa i vest, og fra Middelhavets strender og sørover til landsbyen Reyad. En av de viktigste eksportartikler fra Damietta er palmer; særlig mange selges til Hellas og Kina. Ellers er området kjent for sine møbler, søtsaker, sardiner og meieriprodukter, særlig for ostesorten Domiati.

## Kilder
* Governorates of Egypt statoids.com

## Se også

* Egypts guvernementer

## Eksterne lenker
*
Nancy Marchand

**Nancy Marchand** (1928–2000) var en amerikansk skuespillerinne. Hun spilte rollen som Livia Soprano i den amerikanske mafiaserien *[[The Sopranos]]*.

Hun hadde en lang skuespillerkarriere både på og utenfor Broadway, i TV-produksjoner og spillefilmer. Hennes mann gjennom 48 år, skuespilleren Paul Sparer, døde av kreft i 1999.

Nancy Marchand ble tildelt Emmy-prisen fire ganger for sin rolle i TV-serien *[[Lou Grant]]* (1977–1982), og mottok en Golden Globe-pris for *The Sopranos*.

Marchand døde av emfysem og lungekreft. Hun døde under innspillingen av tredje sesong av *The Sopranos*, og manusforfatterne flettet inn hennes rollefigurs død i historien.

## Referanser


## Eksterne lenker
*